wickkiey/tamil-wikipedia-chunked huggingface dataset:
# சௌராட்டிரா கல்லூரி, மதுரை

**சௌராட்டிரா கல்லூரி, மதுரை** (Sourashtra College, Madurai) என்பது தமிழ்நாட்டின், மதுரை மாவட்டம், பசுமலையில் அமைந்துள்ள கல்லூரியைக் குறிக்கிறது. இது 1967-ஆம் ஆண்டில் நிறுவப்பட்டது. இந்தக் கல்லூரி மதுரை காமராசர் பல்கலைக்கழகத்துடன் இணைவுபெற்ற கல்லூரியாகச் செயல்படுகிறது. கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகள் வழங்கப்படுகின்றன.
# சௌராட்டிரா கல்லூரி, மதுரை

## துறைகள்

### அறிவியல்

- இயற்பியல்
- வேதியியல்
- கணிதம்
- கணினி அறிவியல்
- கணிதம்
- கணினியியல்
# சௌராட்டிரா கல்லூரி, மதுரை

## துறைகள்

### கலை மற்றும் வணிகவியல்

- தமிழ்
- ஆங்கிலம்
- பொருளாதாரம்
- வணிகவியல்
# சௌராட்டிரா கல்லூரி, மதுரை

## துறைகள்

### முதுகலை மற்றும் ஆய்வுப் படிப்புகள்

1981 ஆம் ஆண்டு முதல் முதுகலை பட்டமேற்படிப்புகள் இங்கு துவங்கின. ஆண்கள் மட்டும் பயிலும் இக்கல்லூரியில் 1984-ஆம் ஆண்டு முதல் பெண்களும் சேர்த்துக் கொள்ளப்பட்டனர். 2005-ஆம் ஆண்டு முதல் வணிகவியல் மற்றும் ஆங்கிலப் பாடங்களில் ஆய்வியல் நிறைஞர் படிப்புகளும் மற்றும் வணிகவியல் பாடத்தில் முனைவர் பட்டப் படிப்பும் துவங்கியது. 2011-ஆம் ஆண்டு முதல் இக்கல்லூரிக்கு தன்னாட்சி அதிகாரம் மதுரை காமராசர் பல்கலைக் கழகத்தால் வழங்கப்பட்டது. 1993-ஆம் ஆண்டு முதல் சுயநிதி படிப்புகள் இக்கல்லூரி வளாகத்தில் தனியாக தொடங்கப்பட்டன.
# கஸ்பார்ட் உள்ளில்

**கஸ்பார்ட் உள்ளில்** (பிறப்பு: 1984 நவம்பர் 25) ஒரு பிரான்ஸ் நாட்டு நடிகர் மற்றும் விளம்பர நடிகர். இவர் 1997ம் ஆண்டு தொலைக்காட்சி திரைப்படங்களில் நடிக்க தொடங்கினார். அதை தொடர்ந்து சும்மர் திங்க்ஸ், அ வெறி லோங் எங்கேஜ்மென்ட் , பிரதர்ஹுட் ஓப் த வோல்ப் போன்ற திரைப்படங்களில் நடித்துள்ளார்.
# கஸ்பார்ட் உள்ளில்

## திரைப்படங்கள்

இவர் நடித்த சில திரைப்படங்கள்:
| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 1998 | பொன்ணெஸ் வாகன்செஷ் | ஜோல் | தொலைக்காட்சி திரைப்படம் |
| 1999 | ஏலியாஸ் | நிகோலஸ் ட்ரேஜெட் | குறும்படம் |
| 1999 | ல பஸ்குலே | ஒலிவர் பாரோன் | தொலைக்காட்சி திரைப்படம் |
| 1999 | ஜ்யூலியெட் | நிகோலஸ் டஸ்டியர் | தொலைக்காட்சி திரைப்படம் |
| 2001 | பிரதர்ஹுட் ஓப் த வோல்ப் | லூயிஸ் |  |
| 2004 | அ வெறி லோங் எங்கேஜ்மென்ட் | மனேச் லண்கோன்நெட் |  |
| 2005 | நினா'ஸ் ஹோம் | } |  |
# கஸ்பார்ட் உள்ளில்

## சின்னத்திரை

| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 1999 | லே ரெஃப்யூஜ் | க்வென்டிந் | ல பிணெட்டே |
| 2004 | நவர்ரோ | தியெரி மோர்லாஸ் |  |
# மேத்திவ் மெக்கானாகே

**மேத்திவ் டேவிட் மெக்கானாகே** (பிறப்பு: நவம்பர் 4, 1969) ஒரு அமெரிக்க நாட்டு நடிகர். இவர் 1993ம் ஆண்டு Dazed and Confused என்ற நகைச்சுவை திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து A Time to Kill, Amistad, Contact, U-571 உள்ளிட்ட பல வெற்றி திரைப்படங்களில் நடித்ததன் மூலம் எல்லோருக்கும் பரிசியமான நடிகர் ஆனார். ஏப்ரல் 2014 ஆம் ஆண்டில், டைம் இதழின் உலகின் மிக செல்வாக்கு மிகுந்த மக்களில் 100 பெயரில் ஒருவர் ஆவார்.
# கோலின் பார்ரெல்

**கோலின் ஜேம்ஸ் பார்ரெல்** (பிறப்பு: 1976 மே 31) என்பவர் அயர்லாந்து நாட்டு நடிகர் ஆவார். இவர் முதன் முதலில் பிபிசி நாடகத் தொடரான பாலிகிஸ்ஸாங்கல் (1998) இல் தோன்றினார், பின்னர் நாடகத் திரைப்படமான தி வார் சோன் (1999) திரைப்படத்தில் அறிமுகமானார், மேலும் போர் நாடகத் திரைப்படமான டைகர்லேண்ட் (2000) இல் முக்கிய பாத்திரத்தை ஏற்று நடித்ததன் மூலம் ஹாலிவுட் திரைப்படத்துறையில் அறிமுகமானார்.  
அதை தொடர்ந்து போன் பூத் (2002), எஸ்.டப்ல்யூ.அ.டீ (2003), டேர்டெவில் (2003), டோட்டல் ரீகால், தி பேட்மேன் (2022) உள்ளிட்ட பல திரைப்படங்களில் நடித்ததன் மூலம் எல்லோருக்கும் பரிசியமான நடிகர் ஆனார். இவர் 2003ல் மக்கள் பத்திரிக்கையின் மிகவும் அழகானவரில் 50 பெயரில் ஒருவராக தெரிவு செய்யப்பட்டார்.
# கோலின் பார்ரெல்

## ஆரம்ப வாழ்க்கை

பார்ரெல் 31 மே ,1976 ஆண்டு டப்ளின், அயர்லாந்துதில் பிறந்தார். இவரது தந்தை ஷாம்ரோக் ரோவர்ஸ் கால்பந்து விளையாடுபவர் மற்றும் இவர் ஒரு சுகாதார உணவு கடை ஒன்றை நடத்துகின்றார். இவரது மாமா, டாமி பார்ரெல் இவர் ரோவர்ஸ் என்ற திரைப்படத்தில் நடித்துள்ளார். பார்ரெல் கத்தோலிக்க மதத்தைப் பின்பற்றி வளர்க்கப்பட்டார். இவருக்கு ஈமான் ஜிஆர் என்ற ஒரு மூத்த சகோதரரும மற்றும் கிளாடின், கேத்தரின் என்ற இரண்டு சகோதரிகள் உண்டு.
# ஆண்ட்ரூ கூப்பர்

**ஆண்ட்ரூ கூப்பர்** (பிறப்பு: 1964 டிசம்பர் 23) ஒரு முன்னாள் ஆஸ்திரேலிய நாட்டு ஒலிம்பிக் படகோட்டுதலில் தங்க பதக்கம் வெற்றாவர். இவர் 1999ம் ஆண்டில் ஆஸ்திரேலியா புகழ்கூடத்தில் சேர்த்துக்கொள்ளப்பட்டார்
# ஆண்ட்ரூ கூப்பர்

## ஒலிம்பிக் விளையாட்டு போட்டி

- 1988 - கோடைக்கால ஒலிம்பிக் விளையாட்டுப் போட்டி
- 1992 - கோடைக்கால ஒலிம்பிக் விளையாட்டுப் போட்டி
# ஆண்ட்ரூ கூப்பர்

## சாதனைகள்

- 1992 - நான்கு Coxless தங்கம்
- 1988 - 5 வது எய்ட்
# ஆண்ட்ரூ கூப்பர்

## உலக சாம்பியன்

- 1995 - 5வது Coxless நான்கு
- 1991 - நான்கு Coxless தங்கம்
# படிமம்:Koodal nagar.jpeg

## சுருக்கம்

The poster of the film, *கூடல் நகர்*. The copyrights of this image belong to the producers of the film, Annamalai Films. This image is being displayed here on விக்கிப்பீடியா for informational purposes only.
# படிமம்:Koodal nagar.jpeg

## Fair use rationale

1. This image is being used to illustrate the article on the movie *Koodal Nagar* and is used for informational or educational purposes only.
1. This image is of low resolution.
1. It is believed that this image will not devalue the ability of the copyright holder to profit from the original work.
1. No alternate, free image exists that can be used to illustrate the subject matter.
# சாஸ் கிராஃபோர்ட்

**கிறிஸ்டோபர் சாஸ் க்ராஃபோர்ட்** (பிறப்பு: ஜூலை 18, 1985) ஒரு அமெரிக்க நாட்டு நடிகர். இவர் ஒரு (Gossip Girl) தொலைக்காட்சி தொடரில் நடித்ததன் மூலம் பரிச்சியமான நடிகர் ஆனார்.
# சாஸ் கிராஃபோர்ட்

## ஆரம்ப வாழ்க்கை

க்ராஃபோர்ட், 18 ஜூலை 1985ம் ஆண்டு லப்பக், டெக்சாஸ் நகரில் பிறந்தார். இவரது தந்தை, கிறிஸ் ஒரு தோல் மருத்துவர் மற்றும் இவரது தாயார், டானா ஒரு ஆசிரியர். இவருக்கு காண்டைஸ் க்ராஃபோர்ட் என்ற ஒரு தங்கை உண்டு. இவர் ஒரு முன்னாள் அழகு ராணி ஆவார்.
# தி. கோ. சீனிவாசன்

**தி. கோ. சீனிவாசன்** அல்லது **டி. கே. சீனிவாசன்** எனப் பரவலாக அறியப்படும் **திருச்சிராப்பள்ளி கோதண்டபாணி சீனிவாசன்** (14 நவம்பர் 1922 - 9 அக்டோபர் 1989) ஒரு தமிழ்நாட்டு அரசியலர், திராவிட இயக்க எழுத்தாளர், இதழாசிரியர், மற்றும் பேச்சாளர் ஆவார். இவரது சிறுகதைகள் பலவும் திராவிடப் பரப்புரைத்தன்மை கொண்டவை.
# தி. கோ. சீனிவாசன்

## தொடக்க வாழ்க்கை

திருச்சிராப்பள்ளி நகரில் 14 நவம்பர் 1922 அன்று ஆனந்தவல்லி - கோதண்டபாணி இணையருக்குப் பிறந்தார். தொடக்கக் கல்வியைத் திருச்சிராப்பள்ளியிலும் மதுரை நகரை அடுத்த பசுமலையிலும் பயின்றார். பள்ளி இறுதிப் படிப்பை இராமநாதபுரத்தில் தொடர்ந்தார். 1941 முதல் 1959 வரை தொடர்வண்டித் துறையில் எழுத்தராகப் பணியாற்றினார். 1944-இல் சரஸ்வதி என்பவரைத் திருமணம் செய்தார்.  
இளமை முதலே தமிழ், இலக்கியம், அரசியல், ஆகியவற்றில் ஈடுபாடு கொண்டிருந்தார். திருக்குறள், பாரதிதாசன் பாடல்கள் ஆகியவற்றைப் படித்து அவற்றில் தோய்ந்தார். தன் வயதொத்த இளைஞர்களை ஒன்றுசேர்த்து படிப்பகம், கழகங்கள் அமைத்தார். திருச்சியில் இருந்தபோது 'ஞாயிறு இலக்கியக் கழகம்' என்னும் பெயரில் ஓர் இலக்கிய அமைப்பை நடத்தி வந்தார். அதன் மூலம் *ஞாயிறு* என்னும் கையெழுத்து இதழை நடத்தினார். ஏ. கே. வேலன் நடத்தி வந்த *ஞாயிறு* இதழில் துணை ஆசிரியராகப் பணியாற்றினார். திராவிட வாலிபர் கழகம் எனும் அமைப்பையும் தொடங்கி நடத்தினார்.
# தி. கோ. சீனிவாசன்

## சென்னை வாழ்க்கை

1960-இல் மதராசு (தற்போது சென்னை) மாநகருக்குக் குடியேறினார். முன்னதாக 17 செப்டம்பர் 1959 முதல் சென்னையிலிருந்து வெளிவந்த *தாய்நாடு* எனும் வார இதழில் ஆசிரியராகப் பணிசெய்தார். இருப்பினும் பொருளியல் நலிவும் குடும்பச்சுமையும் தொடர்ந்தன.
# தி. கோ. சீனிவாசன்

## இலக்கியப் பணி

இவரது முதல் சிறுகதையான *கண்ணாடி*, 1947-ல் பொன்னி இதழில் வெளியானது. தொடர்ந்து *எரிமலை*, *ஞாயிறு*, *முரசொலி* போன்ற இதழ்களில் கதை, கட்டுரைகளை எழுதினார். ‘ஞாயிறு’ என்னும் கையெழுத்து இதழையும் நடத்தினார். 1 நவம்பர் 1951 அன்று அவ்விதழில் "பதிவு செய்யப்படாதவள்" என்ற சிறுகதை வெளியானது.
|-
|1961
|*உதிர்ந்த இதழ்கள்*
|படைப்பிலக்கியம்
|சென்னை காவியக் கழகம்
|-
|1975
|*ஊர்ந்தது உயர்ந்தால்*
|புதினம்
|டி.கே.எசு. சரசுவதி, பி-3 லாயிட்சுசாலை, சென்னை -14
|-
|*வாழ்த்தும் வணக்கமும்*
|கட்டுரைத் தொகுப்பு
|-
|*மலர்ச்சியும் வளர்ச்சியும்*
|புதினம்
|-
|*உலக அரங்கில்*
|சிறுகதைத் தொகுப்பு
|-
|*கொள்கையும் குழப்பமும்*
|சிறுகதைத் தொகுப்பு
|-
|*எல்லைக்கு அப்பால்*
|சிறுகதைத் தொகுப்பு
|}
# தி. கோ. சீனிவாசன்

## அரசியல்

### முதல் கட்டம்

திராவிட இயக்க முன்னோடி அமைப்புகளான நீதிக் கட்சி, சுயமரியாதை இயக்கம், திராவிடர் கழகம் ஆகியவற்றோடு தொடர்பு கொண்டிருந்தார்.
# தி. கோ. சீனிவாசன்

## அரசியல்

### திராவிட முன்னேற்றக் கழகம் (1955-72)

திராவிட முன்னேற்றக் கழகத்தின் (திமுக) பொதுச்செயலாளரான 'பேரறிஞர்' கா. ந. அண்ணாதுரை<nowiki/>யின் பேச்சால் ஈர்க்கப்பட்டு 1955-ல் திமுக-வில் சேர்ந்தார். 1960 முதல் திமுக வின் பொதுக் குழு, செயற்குழு ஆகியவற்றில் உறுப்பினராகவும், தலைமைக் கழகத்தால் அறிந்தேற்பு பெற்ற முதன்மைப் பேச்சாளராகவும் இருந்தார். பேச்சிலும் தோற்றத்திலும் அண்ணாவைப் போல இருந்தமையால் *சின்ன அண்ணா* என்றும் அழைக்கப்பெற்றார். அண்ணாவின் இணையர் உள்ளிட்டோர், தொலைவிலிருந்து சீனிவாசனின் பேச்சைக் கேட்டு அண்ணாதான் பேசுகிறாரோ என்று ஐயப்படும் அளவுக்கு அவரது பேச்சிலும் ஒற்றுமை இருந்தது.  
திருச்சியில் நிகழ்ந்த தி.மு.க இரண்டாம் மாநில மாநாட்டில் *'தத்துவ வரலாறு*<nowiki/>' என்னும் தலைப்பில், மேலைநாட்டுத் தத்துவங்களைக் கீழைநாட்டுத் தத்துவங்களோடு ஒப்பிட்டுப் பேசினார். அதுமுதல் *தத்துவ மேதை தி.கோ.சீ.* எனும் பெயர் பெற்றார். 'கலைஞர்' மு. கருணாநிதி<nowiki/>யுடன் இணைந்து *தூக்குமேடை* நாடகத்தில் நடித்தார். பல நாடுகளுக்கும் சுற்றுப்பயணம் சென்றார்.  
1962-இல் அகவிலை உயர்வை எதிர்த்து திமுக நடத்திய மறியல் போராட்டத்தில் பங்கேற்றமைக்காக மூன்று மாதங்கள் சிறைத்தண்டனை பெற்றார். தஞ்சாவூர் நகரில் எஸ்.எம்.டி. பேருந்துத் தொழிலாளர் போராட்டத்தில் *திராவிட முன்னேற்ற போராட்டக்குழு* எனும் அமைப்பைத் தொடங்கி தொழிலாளர் நலனுக்காகப் போராடியமையால் தனது ஒன்றிய அரசுப் பணியை இழந்தார். இன்னும் பல போராட்டங்களிலும் பங்கேற்றுள்ளார்.
# தி. கோ. சீனிவாசன்

## அரசியல்

### திராவிட முன்னேற்றக் கழகம் (1955-72)

#### 1962 இந்திய மக்களவைத் தேர்தல்

1962 இந்திய மக்களவைத் தேர்தலில், திமுக வேட்பாளராக கும்பகோணம் தொகுதியில் போட்டியிட்டு இரண்டாமிடம் பெற்றார்.
| 3.2% |  |  |  |
| --- | --- | --- | --- |
| **இதேகா** | **சி. ஆர். பட்டாபிராமன்** | **155,389** | **45.8%** |
| திமுக | தி. கோ. சீனிவாசன் | 144,490 | 42.6% |
| பிசோக | எஸ். ஏ. ரஹீம் | 18,268 | 5.4% |
| சுயேச்சை | டி. எஸ். கிருஷ்ணமூர்த்தி | 7,820 | 2.3% |
| சுயேச்சை | இருசப்ப பக்தர் | 3,187 | 0.9% |
| **இதேகா** **தக்கவைப்பு**
!
! | } |  |  |
# தி. கோ. சீனிவாசன்

## அரசியல்

### திராவிட முன்னேற்றக் கழகம் (1955-72)

#### இந்திய மாநிலங்களவை உறுப்பினர் (1970-76)

3 ஏப்ரல் 1970 முதல் 2 ஏப்ரல் 1976 வரை தமிழ்நாடு சார்பிலான இந்திய மாநிலங்களவை உறுப்பினர்களுள் ஒருவராக இருந்தார். அதே காலகட்டத்தில் திமுக மாநிலங்களவை கட்சித் தலைவராகவும் பணியாற்றினார்.
# தி. கோ. சீனிவாசன்

## அரசியல்

### அண்ணா திராவிட முன்னேற்றக் கழகம் (1972- 1989[?])

திமுக பொருளாளராக இருந்த ம. கோ. இராமச்சந்திரன், அதிலிருந்து விலகி அண்ணா திராவிட முன்னேற்றக் கழகம் (அதிமுக) தொடங்கியபோது சீனிவாசனும் அக்கட்சியில் இணைந்து பணியாற்றினார்.
# தி. கோ. சீனிவாசன்

## பிற பொறுப்புகள்

தமிழ்நாடு பாடநூல் நிறுவனத்தின் மேலாண்மை இயக்குநராகவும் தமிழ்நாடு திட்டக் குழு தலைவராகவும் இருந்துள்ளார்.
# தி. கோ. சீனிவாசன்

## இறுதிக்காலமும் மறைவும்

சீனிவாசன் தம் இறுதி நாள்களில் அரசியலிலிருந்து ஒதுங்கி இருந்தார். இறுதியாக 9 அக்டோபர் 1989 அன்று மாரடைப்பால், தன் 67-ஆம் பிறந்தநாளுக்கு ஒரு மாதம் முன்பே காலமானார்.
# தி. கோ. சீனிவாசன்

## வழிமரபினர்

சீனிவாசன்-சரஸ்வதி இணையருக்கு ஆண் மக்கள் இருவர். அவர்களில் ஒருவரான டி. கே. எஸ். இளங்கோவன் திமுக சார்பாக மாநிலங்களவை உறுப்பினராக பதவி வகிக்கிறார். மற்றொரு மகன் வில்லாளன், பேராசிரியராக உள்ளார்.
# தி. கோ. சீனிவாசன்

## புகழ்

சாதி வேற்றுமை, சனாதன எதிர்ப்பு, மூடநம்பிக்கை எதிர்ப்பு, தாய்மொழிப் பற்று, பெண்ணுரிமை, பகுத்தறிவு என திராவிட இயக்கக் கொள்கைகள் சார்ந்த படைப்புகளை எழுதினார் சீனிவாசன் அண்ணா, மு. கருணாநிதி, தில்லை வில்லாளன், ஏ. வி. பி. ஆசைத்தம்பி, ராதாமணாளன், சி. பி. சிற்றரசு, பண்ணன், முல்லை சக்தி, எஸ். எஸ். தென்னரசு போன்ற திராவிட இயக்கப் படைப்பாளிகளின் வரிசையில் இடம் பெறுபவர்.  
*"மிகத் துணிவுடன் கதையின் கருவை மிக அழுத்தமாக வெளியிட்ட கொள்கை வீரர்... 'மஞ்சளோடு மங்களமும் மறைய வேண்டும்' என்று விதண்டாவாதம் பேசிய பழைமைவாதிகளுக்குப் பதில் கூறுவதுபோல், "மலரும் பூவின் மணத்தைத் தடுக்க எந்த வேலியும் பயன்படாது' என்று எழுதினார். "கண்டதும் தோன்றுவதற்குப் பெயர் காதலன்று; உடற்கவர்ச்சி. யாராவது ஒருவருடைய ஏதாவது சில நடவடிக்கைகள் நமக்குப் பிடித்துப் போகின்றன. அப்போது பிறக்கிறது அன்பு. அதே நடவடிக்கைகள் தொடர்ந்து நம் வாழ்க்கையில் குறுக்கிடும்போது நட்பு உருவாகிறது. அந்த நடவடிக்கைக்குரியவரைச் சந்திக்காவிட்டால் என்னவோபோலத் தோன்றும்போதுதான், அது காதல் என்ற பெயரை அடைகிறது என்று காதல் தத்துவத்தை டி.கே .சீனிவாசனைப்போல் எளிமையாக விளக்கியவர் யாருமில்லை* எனப் புகழப்பெற்றுள்ளார்.  
கொள்கை விளக்க மேடைப் பேச்சுகள் மூலமாக மட்டுமல்லாமல் இவரது புதினம், சிறுகதை , கட்டுரைகள் ஆகியவை திமுகவின் பிற்காலப் படைப்பாளிகளுக்கு ஊக்கமாக அமைந்தன. திராவிட இயக்கத்துக்கென்று தனி படைப்புக் கலை உருவானது. திராவிட இயக்கக் கொள்கைகளை, சிந்தனைகளை , சமூக மறுமலர்ச்சியை, தன்மான உணர்வை வளர்த்தன.  
சீனிவாசனின் முதல் புதினமான *ஆடும் மாடும்,* "கதைக்காக ஒருமுறை - கருத்துக்காக ஒருமுறை - நடைக்காக ஒருமுறை என்று படித்து ரசிக்கக்கூடிய புதினம்' என்று திறனாய்வாளர்கள் பாராட்டியுள்ளனர். தன் கதைகளிலும், புதினங்களிலும் திருவள்ளுவர், பாரதிதாசன் ஆஜியோரை "சாட்சியாக நிற்க" வைத்துள்ளார்.  
சீனிவாசனின் நூல்கள், தமிழ்நாடு அரசால் 2008-இல் நாட்டுடைமை ஆக்கப்பட்டன.  
சாகித்திய அகாதமி<nowiki/>யின் *இந்திய இலக்கியச் சிற்பிகள்* வரிசையில் டி.கே. சீனிவாசனின் வாழ்க்கை, இராம. குருநாதனால் (2005) தொகுக்கப்பட்டுள்ளது.
# டாம் வெல்லிங்

**தாமஸ் ஜான் பாட்ரிக் வெல்லிங்** (பிறப்பு: ஏப்ரல் 26, 1977) ஒரு அமெரிக்க நாட்டு நடிகர், இயக்குநர், தயாரிப்பாளர் மற்றும் விளம்பர நடிகர். இவர் பார்க்லேன்ட், டிராஃப்ட் டே போன்ற சில திரைப்படங்களிலும், ஜூட்கிங் ஆமி, ஸ்பெஷல் யூநிட் 2, ஸ்மால்வில்லே போன்ற தொலைக்காட்சி தொடர்களிலும் நடித்துள்ளார்.
# டாம் வெல்லிங்

## திரைப்படங்கள்

**திரைப்படம்**  
| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2003 | சீபர் பை தி டாசன் | சார்லி பேக்கர் |  |
| 2005 | த போக் | நிக்கோலஸ் "நிக்" கேஸ்டில் |  |
| 2005 | சீபர் பை தி டாசன்-2 | சார்லி பேக்கர் |  |
| 2013 | பார்க்லேன்ட் |  |  |
| 2014 | டிராஃப்ட் டே | பிரையன் ட்ரூ | } |
# டாம் வெல்லிங்

## சின்னத்திரை

| ஆண்டு | தலைப்பு | பாத்திரம் | குறிப்புகள் |  |
| --- | --- | --- | --- | --- |
| 2001 | ஜூட்கிங் ஆமி | ராப் மெல்ட்சர் | தொடர் (சீசன் 2): 6 அத்தியாயங்கள் |  |
| 2001 | ஸ்பெஷல் யூநிட் 2 | அத்தியாயம்: "த தெப்த்ஸ்" |  |  |
| 2001 | Undeclared | டாம் | அத்தியாயம்: "ப்ரோடோடைப்" |  |
| 2001–2011 | ஸ்மால்வில்லே | கிளார் கென்ட் / சூப்பர்மேன் | முன்னணி பாத்திரம்: 218 அத்தியாயங்கள் | } |
# கல வட்டம்

, M = இழையுருப்பிரிவு; உள் வளையத்தால் காட்டப்படும் அவத்தைகளும் உப அவத்தைகளும்: M = இழையுருப்பிரிவு, G<sub>1</sub> = G1 அவத்தை, G<sub>2</sub> = G2 அவத்தை, S = S அவத்தை; வளையத்தால் காட்டப்படாதது: G<sub>0</sub> = G0 அவத்தை.]]
ஒரு கலத்தின் கலப்பிரிவின் ஆரம்பத்துக்கும், அடுத்த கலப்பிரிவின் ஆரம்பத்துக்கும் இடையே கலத்தில் நடைபெறும் சகல செயற்பாடுகளும் ஒருமித்து **கல வட்டம்** (*cell cycle*, அல்லது *cell-division cycle*) என அழைக்கப்படும். கலவட்டத்தின் இறுதியில் புதிய கலங்கள் தோற்றுவிக்கப்படும். பாக்டீரியா கலங்களில் இருகூற்றுப் பிளவு இறுதியாக நடைபெற்று இரு புதிய கலங்கள் தோற்றுவிக்கப்படும். யூக்கரியோட்டா (மெய்க்கருவுயிரி) கலங்களில் தாய்க்கலத்தை ஒத்த இரு மகட்கலங்கள் தோற்றுவிக்கப்படும் இழையுருப்பிரிவோ அல்லது புணரி உருவாக்கத்துக்காக நடைபெறும் ஒடுக்கற்பிரிவு நடைபெறலாம். பொதுவாக இழையுருப்பிரிவு இரண்டு மகட் கலங்களையும், ஒடுக்கற்பிரிவு நான்கு மகட் கலங்களையும் தோற்றுவிக்கின்றன. கலப்பிரிவு கல வட்டத்தை எல்லைப்படுத்தும் அவத்தையாக இருந்தாலும், அனேகமான கலங்களில் அது கல வட்டத்தின் குறுகிய நேரத்தையே பிடித்திருக்கும். கல வட்டத்தில் கலப்பிரிவு (இழையுருப்பிரிவு அல்லது ஒடுக்கற்பிரிவு) நடைபெறாத அவத்தை **இடையவத்தை** என அழைக்கப்படும். இடையவத்தையின் போதே கலம் வளர்ச்சியடைவதுடன் ஊட்டச்சத்துக்களையும் சேமிக்கின்றது. பொதுவாக கலவட்டத்தில் இடையவத்தையே மிக நீண்ட அவத்தையாகும். போதியளவு வளர்ச்சியடைந்த பிற்பாடே கலப்பிரிவு நடைபெறும். பல கல வட்டங்கள் பூர்த்தியாக்கப்படுவதாலேயே கருக்கட்டலின் போது உருவாகும் தனிக்கல நுகம் வளர்ச்சியடைந்து பல்கல முழுவுடலி ஆகின்றது. தொடர்ச்சியாக வளர்ச்சியடையும் கலத்திரளில் இடையவத்தை, இழையுருப்பிரிவு அவத்தை ஆகிய இரு அவத்தைகளே உள்ளன. எனினும் வியத்தமடைந்த கலங்கள் G<sub>0</sub> எனும் நிலைக்கும் செல்கின்றன. இது இறுதி கல வட்டத்தின் இறுதியில் பெறப்படும் அவத்தையாகும். இந்நிலையை அடைந்த கலங்கள் மீண்டும் கலவட்டத்துக்குள் சென்று புதிய கலங்களைத் தோற்றுவிப்பதில்லை. தூண்டப்படும் போது சில G<sub>0</sub> அவத்தைக் கலங்கள் மீண்டும் கலவட்டத்துக்குள் உள்வாங்கப்படலாம்.
கல வட்ட அவத்தைகள்:
| அவத்தை | உப அவத்தை/ விளக்கம் | சுருக்கக் குறியீடு |  |  |
| --- | --- | --- | --- | --- |
| வியத்தமடைந்த நிலை | Gap 0 | **G<sub>0</sub>** | கல வட்டம் நிறுத்தப்பட்டு கலப்பிரிவுக்குட்படாத நிலை. |  |
| இடையவத்தை | Gap 1 | **G<sub>1</sub>** | இவ்வவத்தையின் போது அனுசேப வீதம் உயர்ந்தளவில் இருக்கும். கலத்தினுள் புதிய பதார்த்தங்கள் தொகுக்கப்படும். டி.என்.ஏ தொகுப்பு நடைபெற அனைத்தும் தயாராக உள்ளதா என உறுதிப்படுத்தப்பட்ட பின்னர் S அவத்தை ஆரம்பமாகும். |  |
| Synthesis | **S** | டி.என்.ஏ இரட்டித்தல் இந்த அவத்தையில் நடைபெறும். |  |  |
| Gap 2 | **G<sub>2</sub>** | கலம் மேலும் வளர்ச்சியடையும். புன்னங்கங்கள் இரட்டிக்கும். இழையுருப்பிரிவுக்கான தயார் நிலை, டி.என்.ஏ இரட்டித்தல் S அவத்தையில் சரியாக நடைபெற்றமை உறுதிப்படுத்தப்பட்ட பின்னர் இழையுருப்பிரிவு ஆரம்பிக்கும். |  |  |
| கலப்பிரிவு | இழையுருப்பிரிவு | **M** | கலம் இரட்டிப்படைந்து இரண்டு புதிய மகட் கலங்கள் உருவாக்கப்படும். இவை தமக்குரிய கல வட்டத்தை ஆரம்பிக்கின்றன. | } |
# சுயமரியாதை இயக்கம்

**சுயமரியாதை இயக்கம்** (*self-respect movement*) சமுதாயத்தின் பின் தங்கிய மற்றும் மிகவும் பின்தங்கிய, தாழ்த்தப்பட்ட, மக்களின் வாழ்வியல் உரிமைக்காகவும் அவர்களின் மனித சமத்துவத்தை வலியுறுத்துவதற்காகவும் 1925 ஆம் ஆண்டு பெரியார் ஈ வெ இராமசாமியால் இந்தியாவின், தமிழக மாநிலத்தில் (அப்போதைய சென்னை இராஜதானி) தொடங்கப்பட்டது.  
இவ்வமைப்பு பிற்படுத்தப்பட்ட, தாழ்த்தப்பட்ட சமுகத்தினரின் சுயமரியாதையை வலியுறுத்தி, வர்ணாசிரம தர்ம தத்துவத்தில் ஊறிய சமூகத்தினிடமிருந்து இவர்களை மீட்டெடுக்கவும், அவர்களை சமுதாயத்தின் மேல்மட்டத்திற்கு உயர்த்தவும் பாடுபட்டது. இவ்வியக்கத்தின் கொள்கை தமிழகத்தில் மட்டுமின்றி மலேசியா, சிங்கப்பூர் மற்றும் சிங்கப்பூர் வாழ் இந்தியர்கள் என்று அனைவரிடமும் பரவியது. சிங்கப்பூரில் தமிழவேள் ஜி சாரங்கபாணி தலைமையில் பரவியது. 1944 ஆம் ஆண்டு முதல் இவ்வியக்கம் திராவிடர் கழகம் என்று மாற்றப்பட்டு திராவிடர்களின் நலன்களில் அக்கறை கொண்ட கட்சியாகச் செயல்பட்டது.
# சுயமரியாதை இயக்கம்

## சுயமரியாதை இயக்கத்திலிருந்து தோன்றிய கட்சிகள்

பின்னாளில் தமிழ் நாட்டில் தோன்றியத் திராவிடக்கட்சிகளான திமுக, அதிமுக கட்சிகள் இதிலிருந்து தோன்றியவை. இவ்வியக்கம் ஏற்படுத்திய மறுமலர்ச்சி, முற்போக்குவாதத்தின் பலனாக இவ்வியக்கத்திலிருந்து பிரிந்து சென்ற திமுக 1967 இல் தமிழகத்தில் நடைபெற்ற பொதுத் தேர்தலில் காங்கிரஸ் கட்சியை வீழ்த்தி ஆட்சியைக் கைப்பற்றியது. அதன் முதல்வராக அறிஞர் அண்ணா என அழைக்கப்பட்ட சி. என். அண்ணாதுரை பதவி வகித்தார். அதன்பிறகு அதிமுக, திமுக என மாற்றி மாற்றி ஆட்சி அமைத்து வருகின்றன.
# சுயமரியாதை இயக்கம்

## பார்ப்பன எதிர்ப்பு

நெடுங்காலமாகப் பார்ப்பனர்கள் தமிழ்ச் சமுதாயத்தின் அதிகார வர்க்கத்தின் ஒரு பகுதியினராக விளங்கினர். சமயம், கல்வி, சட்டம், அரசியல், ஊடகம், கலைகள் என பல துறைகளில் இவர்கள் செல்வாக்கு செலுத்தினார்கள். இதனால் இதர சாதி மக்கள் புறக்கணிக்கப்பட்டு பெரும் பாதிப்புக்கு உள்ளாகினார்கள். இதை தீவிரமாக எதிர்த்த பெரியார், சமூக சீர்திருத்தத்துக்கு பெரும் பங்களித்தார். இவரது சமூகப் போராட்டங்களினால் பார்ப்பனர்களின் ஆதிக்க நிலை தளர்ந்தது.  
இதனால் பார்ப்பனர்கள் பாதிக்கப்பட்டனர். அவரின் பார்ப்பன எதிர்ப்புக் கொள்கையால் உந்துதல் பெற்ற அவர் தொண்டர்களுக்கும் பார்ப்பனர்களுக்கும் அடிக்கடி மோதல்கள் ஏற்பட்டன. அன்றைய தமிழக முதலமைச்சர் சக்ரவர்த்தி சி இராஜகோப்பாலச்சாரியரையும் தொண்டர்கள் தாக்க முற்பட்டனர். இச்சம்பவத்தையறிந்த பெரியார் தன் தொண்டர்களைக் கண்டித்ததுடன் அரசியல் வேறுபாடு கருதாமல் இராஜகோபாலச்சாரியரிடமும் வருத்தம் தெரிவித்தார்.
# சுயமரியாதை இயக்கம்

## சுயமரியாதைத் திருமணங்கள்

இவ்வியக்கத்தினரால் அறிமுகப்படுத்தப்பட்ட திருமண முறை சுயமரியாதைத் திருமணங்கள் எனப்படுகிறது. இன்று அனைவராலும் பின் பற்றப்படுகிறது. இத்திருமண முறை வழக்கமாக பின்பற்றிவரும் பிராமண புரோகிதர், சமஸ்கிருத மந்திரங்கள், தாலி கட்டுதல் போன்ற சடங்குகள் இன்றி எளிமையாக சிக்கனமான திருமண முறையாக இருந்தது. இத்திருமண முறை தற்பொழுது சட்டப்படி செல்லுபடியாகும் திருமண முறையாக திராவிட முன்னேற்றக் கழக அரசால் அறிவிக்கப்பட்டது.  
இத்திருமண முறை மூலம் மதமறுப்பு, சாதி மறுப்பு போன்ற கலப்புத் திருமணங்களையும், கைம்பெண் மறுமணம் போன்ற புரட்சித் திருமணங்களையும் நடத்திக்காட்டியது. இதனால் காலங்காலமாக மூடப்பழக்கமாக நடந்து வந்த சாங்கிய சம்பிரதாய முறை மாற்றப்பட்டது. இதனால் தேவையில்லாமல் புரோகிதர்களுக்கு, புரோகிதச் சடங்குகளுக்கு செய்யப்பட்ட பணமும் மிச்சப்பட்டது. இவ்வியக்கத்தினரால் கண் மூடிப்பழக்கங்கள் மண் மூடிப்போயின.
# சோழ மண்டல ஓவியர்கள் கிராமம்

**சோழ மண்டல ஓவியர்கள் கிராமம்** (*Cholamandal Artists' Village*) என்பது இந்தியாவின் மிகப்பெரிய ஓவியர்களின் கூட்டுக்குடியிருப்பு தன்னாட்சிப் பகுதியாகும்(Commune). இது சென்னையிலிருந்து புதுச்சேரிக்குச் செல்லும் கிழக்கு கடற்கரை சாலையில் ஈஞ்சம்பாக்கத்தில் அமைந்துள்ளது. 1966-ல் நிறுவப்பட்ட இக்குடியிருப்பின் ஓவியர்கள், சென்னை ஓவிய இயக்கத்தின்(Madras Movement of Art) உருவாக்கத்தில் முக்கியப் பங்காற்றியுள்ளார்கள். மேலும், ஓவியர்கள், சிற்பக் கலைஞர்கள் போன்ற கலைஞர்கள் தற்போதும் இந்தக் குடியிருப்புப் பகுதியிலேயே தங்கி தங்கள் படைப்புகளை இங்கு காட்சிக்கும் வைத்திருக்கிறார்கள். இந்தக் குழுமம் கே. சி. எஸ். பணிக்கரால் நிறுவப்பட்டது.
# வீரம் விளைந்தது (நூல்)

**வீரம் விளைந்தது** (, *கக் ஸகல்யாலஸ் ஸ்தால்*, )
என்பது ருஷ்ய மொழியில் நிக்கலாய் அஸ்திரோவ்ஸ்க்கிய் எழுதிய ஒரு சமூகவுடைமை நடைமுறை மெய்ம்மைப் புதினத்தின் தமிழ் மொழிபெயர்ப்பு நூல். மூலநூலின் ஆங்கில மொழிபெயர்ப்பிலிருந்து எழுத்தாளர் எஸ். ராமகிருஷ்ணன் தமிழில் மொழிபெயர்க்க, *வீரம் விளைந்தது* என்ற தலைப்பில் நியூ செஞ்சுரி புக் ஹவுஸ் நிறுவனம் வெளியிட்டது.  
மூல நூலாசியரின் தலைமுறையைச் சார்ந்த (1915 ஆம் ஆண்டு தொட்டு 1931 ஆம் ஆண்டு வரையான) சோவியத் இளைஞர்களின் வாழ்வை இப்புதினம் விவரிக்கின்றது. இப்புதினத்தின் கதாபாத்திரங்கள் அனைத்தும் சோவியத் ஒன்றியத்தில் வாழ்ந்த சிலரின் வாழ்வை அடிப்படையாகக் கொண்டவை. பன்னாட்டு வாசகர்களின் உள்ளத்தைக் கவர்ந்த இந்தக்கதையின் நாயகன் பாவெல் கர்ச்சாகினின் பாத்திரம் இந்நூலாசிரியர் நிக்கலாய் அஸ்திரோவ்ஸ்க்கியின் வாழ்வை அடிப்படையாகக் கொண்டு உருவாக்கப்பட்டது.  
நிக்கலாய் அஸ்திரோவ்ஸ்க்கிய் (1904-1936) போர்முனையில் பட்ட காயத்திற்குப் பின் பார்வையிழந்து படுக்கைவாய்ப்பட்டார். வெகுவாக நோயுற்றிருந்த தன் இறுதிப் பன்னிரண்டு ஆண்டுகளில்தான் இளம் கம்யூனிஸ்ட் சங்க உறுப்பினர்களான தம்மையும் தம் நண்பர்களையும் பற்றிய இக்கதையை எழுதினார்.
# டேவிட் கண்டி

**டேவிட் ஜேம்ஸ் கேன்டி** (*David James Gandy*) பிறப்பு: 19 பிப்ரவரி 1980) ஒரு இங்கிலாந்து நாட்டு விளம்பர நடிகர். ஒரு தொலைக்காட்சியில் விளம்பர நடிகர் தேடல் போட்டி நிகழ்ச்சியில் வெற்றி பெற்ற பிறகு, ஒரு வெற்றிகரமான விளம்பர நடிகர் ஆனார். இவர் சியாத்சி சென், 7 ஃபார் ஆல் மேன்கைன்டு, சேரா, கான்ட் யூஎஸ்ஏ, ஊகோ பாசு, ரசெல் & புரொம்லி உள்ளிட்ட பல நிறுவனங்களில் விளம்பர நடிகராக நடித்தார்.
# சா. கந்தசாமி

**சா. கந்தசாமி** (1940 - சூலை 31, 2020) சாகித்திய அகாதமி விருது பெற்ற ஒரு தமிழக எழுத்தாளர், நாவலாசிரியர் ஆவார்.
# சா. கந்தசாமி

## வாழ்க்கைக்குறிப்பு

நாகப்பட்டினம் மாவட்டம் மயிலாடுதுறையில் பிறந்த இவர் 1968-இல் எழுதிய *சாயாவனம்* புதினம் பிரசுரமானதிலிருந்து எழுத்துலகில் பிரபலமானார். இப் புதினத்தைத் *தேசிய புத்தக அறக்கட்டளை* நவீன இந்திய இலக்கியங்களில் சிறந்த ஒன்றாக அறிவித்தது. சவகர்லால் நேரு, பெரியார், உ. வே. சாமிநாதையர் மற்றும் வெ. சாமிநாத சர்மா போன்றோரின் படைப்புகளை கந்தசாமி இலக்கிய வாழ்க்கைக்கான தளமாக அமைத்தார்."இதன் மூலம் எனக்கு கிடைத்த கல்வி உதவித் தொகை எனக்கு வலிமை, நம்பிக்கை மற்றும் தன்மை ஆகியவற்றைக் கொடுத்துள்ளது, இது எனது படைப்புகளை நுட்பமாக பாதித்திருக்கிறது," என்று அவர் கூறுகிறார். அவர் மேலும் மேலும் கூறுகிறார், "எழுத்துக்கலை கலை அலங்காரமாக இருக்காது என்று நான் நம்புகிறேன். சிறந்த இலக்கியம், நேரம், கலாச்சாரம், மொழி மற்றும் அரசியல் சித்தாந்தத்தின் தடைகள் ஆகியவற்றை கடந்து செல்லும் ஒன்றாகும்.இது ஒரு குறிப்பிட்ட சமூகம் அல்லது பாலினத்துடன் தொடர்புடையது அல்ல. மிக முக்கியமாக, உலகின் எந்தப் பகுதியிலிருந்தும் ஒரு வாசகர் ஒரு நாவலை அல்லது சிறுகதையை புரிந்துகொள்ள முடியும்.  
தமிழக அரசின் *லலித் கலா அகாதமி*யின் முன்னேற்றத்திற்காக இவர் ஆற்றிய பணியைப் பாராட்டும் வகையில் 1995ல் தமிழக அரசு இவருக்கு ஆய்வு உதவி ஊதியம் (fellowship) வழங்கி ஊக்குவித்தது. இவரது *தென்னிந்திய சுட்ட மண் சிலைகள்* (terracotta) பற்றிய ஆய்வினை அடிப்படையாகக் கொண்டு சென்னை தூர்தர்ஷன் *காவல் தெய்வங்கள்* என்னும் 20 நிமிட ஆவணப்படத்தைத் தயாரித்து வெளியிட்டது. உடல்நலக்குறைவின் காரணமாக 31 சூலை2020ஆம் நாளன்று காலமானார்.
# சா. கந்தசாமி

## படைப்புகள்

1. சாந்தகுமாரி
1. சாயாவனம்
1. ஏரிக்கரையில் . . . (கல்பனா இதழ்)
1. அவன் ஆனது
1. தக்கையின் மீது நான்கு கண்கள்
1. விசாரணைக்கமிசன்(சாகித்யஅகாடமி விருது)கவிதா வெளியீடு.
1. பாய்ச்சல்
# சா. கந்தசாமி

## விருதுகள்

தென்னிந்திய டெரகோட்டா பற்றிய தனது ஆராய்ச்சி அடிப்படையில், சென்னை தூர்தர்சன் பொது தொலைக்காட்சி சேனல் 1989 ஆம் ஆண்டு சைப்ரசில் நிக்கோசியாவில் அங்கினோ திரைப்பட விழாவில் முதன்முதலாக 20 நிமிட ஆவணப்படமான "காவல் தெய்வங்கள்" தயாரித்தது. கலை வளர்ச்சிக்கான அவரது பங்களிப்புக்காக, தமிழ்நாடு அரசாங்கத்தின் லலித் கலா அகாடமி, மார்ச் 1995 இல் அவருக்கு ஓர் அங்கீகாரம் வழங்கியது. 1998ல் *விசாரணைக் கமிசன்* என்ற புதினத்திற்காக இவருக்குத் தமிழுக்கான சாகித்திய அகாதமி விருது வழங்கப்பட்டது. இவர் எழுதிய *“நிகழ் காலத்திற்கு முன்பு”* எனும் நூல் தமிழ்நாடு அரசின் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் சுற்றுப்புறவியல் எனும் வகைப்பாட்டில் பரிசு பெற்றிருக்கிறது.
# ஆண்ட்ரூ ஸ்டெட்சொன்

**ஆண்ட்ரூ ஸ்டெட்சொன்** (பிறப்பு: ஆகஸ்ட் 24, 1979) ஒரு கனடா நாட்டு விளம்பர நடிகர்.
# ஆண்ட்ரூ ஸ்டெட்சொன்

## ஆரம்பகால வாழ்க்கை

ஆண்ட்ரூ ஆகஸ்ட் 24, 1979ம் ஆண்டு Oakville, ஒண்டாரியோ, கனடாவில் பிறந்தார்.
# ஆண்ட்ரூ ஸ்டெட்சொன்

## தொழில்

இவர் தனது 23வது வயதில் விளம்ப்பர நடிகராக (பேஷன் மாடல்) அறிமுகமானார். இவர் ஆர்மணி, சேனல், டோல்கே & காப்பானா, ஜரா, கால்வின் கிளைன், லெவிஸ், H&M போன்ற நிறுவனங்களில் விளம்பர நடிகராக பணிபுரிந்தார்.
# ஆண்ட்ரூ ஸ்டெட்சொன்

## தனிப்பட்ட வாழ்க்கை

ஆண்ட்ரூ ரிக் டென்மார்க் அவரது காதலி Stine மார்ச் 19, 2011ம் ஆண்டு டென்மார்க் கில் திருமணம் செய்துகொண்டார்.
# சூரிய வம்சம்

**சூரிய வம்சம்** 1983-ஆம் ஆண்டில் மைசூரில் அமைந்துள்ள ’தொன்யாலோகா’ எனும் இலக்கிய அமைப்பிலிருந்து எழுத்தாளர் சா. கந்தசாமியால் எழுதப்பட்டத் தமிழ்ப் புதினம். சி. டி. ஐ. நரசிம்மையா என்ற ஆங்கிலப் பேராசிரியர் ’தொன்யாலோகா’வை மைசூரில் இருபது ஏக்கரில் நிறுவி நடத்தி வந்தார். சூரிய வம்சம் நாவல் ஒரே மாதத்தில் மைசூரில் எழுதி முடிக்கப்பட்டாலும். முதற்பதிப்பு டிசம்பர் 2007 ஆம் ஆண்டில்தான் கவிதா பதிப்பகத்தால் வெளியிடப்பட்டது. இந்நூல் க. நா. சுப்பிரமணியத்தால் ஆங்கிலத்தில் மொழி பெயர்க்கப்பட்டது.  
நல்லூரில்-திருக்கண்ணுடையார் கோயிலுக்குச் செல்லும் சாலையில் இருந்து ஆரம்பித்து இந்நூல் வளர்கிறது. கதையின் நாயகன் செல்லையாவின் பள்ளிப்பருவம் துவங்கி, பள்ளியை விட்ட பின்னருமான அவனது படிப்படியான வளர்ச்சியை 47 அத்தியாயங்களில் நூலாசிரியர் படைத்துள்ளார்.
# சூரிய வம்சம்

## கருவி நூல்

சூரிய வம்சம் நாவல் : கவிதா வெளியீடு , முதற் பதிப்பு : டிசம்பர் 2007
# வார்ப்புரு:விக்கித்திட்டம் வாழ்க்கை வரலாறு

| **** என்னும் கட்டுரை வாழ்க்கை வரலாறு தொடர்பான கருத்துகளைக் கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் வாழ்க்கை வரலாறு** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>
<noinclude>  
</noinclude>
# டி. ஆர். ஜிலியாங்

**டி. ஆர். சிலியாங்** (*T. R. Zeliang*) நாகாலாந்து மக்கள் முன்னணியைச் சேர்ந்த அரசியல்வாதியும் நாகாலாந்து மாநிலத்தின் முன்னாள் முதலமைச்சரும் ஆவார். 11 ஆண்டுகளாக தொடர்ந்து முதலமைச்சராகப் பணியாற்றிய நைபியு ரியோ அந்த மாநிலத்தில் உள்ள ஒரே நாடாளுமன்ற தொகுதியில் பாரதிய ஜனதா கூட்டணி சார்பில் வெற்றி பெற்று தமது பதவியிலிருந்து விலகியதை அடுத்து இவர் மே 24, 2014 அன்று பதவி ஏற்றுக் கொண்டார். முன்னதாக நைபியு ரியோ அமைச்சரவையில் திட்டம் மற்றும் ஒருங்கிணைப்புத் துறை அமைச்சராக பொறுப்பில் இருந்தார். இந்திய நாடாளுமன்றத்தின் மேலவையான மாநிலங்களவையின் உறுப்பினராகவும் இருந்துள்ளார்.
# தமிழ்நாட்டின் அடையாளங்கள்

இந்தியாவின் தமிழ்நாடு மாநிலத்தின் அடையாளங்கள் கீழே பட்டியலிடப்பட்டுள்ளன:  
| பகுப்பு | பெயர் | அடையாளம் |
| --- | --- | --- |
| அரசு | தமிழ்நாடு அரசின் சின்னம் |  |
| மொழி | தமிழ் |  |
| விலங்கு | நீலகிரி வரையாடு |  |
| பறவை | மரகதப்புறா |  |
| பூச்சி | தமிழ் மறவன் பட்டாம்பூச்சி |  |
| மலர் | காந்தள் இது கரூர் மற்றும் திண்டுக்கல் மாவட்டத்தில் அதிகமாக காணப்படுகிறது |  |
| மரம் | பனை மரம் |  |
| பழம் | பலா |  |
| பண் | தமிழ்த்தாய் வாழ்த்து |  |
| விளையாட்டு | சடுகுடு |  |
| நடனம் | பரதநாட்டியம் |  |
| } |  |  |
# ம. வே. மகாலிங்கசிவம்

**ம. வே. மகாலிங்கசிவம்** (1891 - மார்ச் 13, 1941) ஈழத்துத் தமிழறிஞரும், புலவரும், சிறந்த சொற்பொழிவாளரும் ஆவார். தமது பன்னிரண்டாவது அகவையிலேயே பழனிப் பதிகம் பாடியவர். குருகவி என அறிஞர்கள் இவரை அழைப்பர். ”கற்பனைச் சுருக்கம்” எனப் போற்றப்பட்டவர்.
# ம. வே. மகாலிங்கசிவம்

## வாழ்க்கைச் சுருக்கம்

மகாலிங்கசிவம் 1891 ஆம் ஆண்டில் யாழ்ப்பாணம் மாவட்டம், மட்டுவில் என்ற ஊரில் உரையாசிரியரும், தமிழாசிரியருமான ம. க. வேற்பிள்ளை, மகேசுவரி ஆகியோரின் ஐந்து பிள்ளைகளில் மூன்றாவதாகப் பிறந்தவர். வழக்கறிஞர் வே. மாணிக்கவாசகர், எழுத்தாளர் ம. வே. திருஞானசம்பந்தம் பிள்ளை, மற்றும் ஆசிரியர்கள் கந்தசாமி, நடராசா ஆகியோர் இவருடன் உடன்பிறந்தவர்கள். சிறு வயதிலேயே தந்தையிடம் இலக்கிய, இலக்கணங்களைக் கற்றுத் தெளிந்தார். பின்னர் பெயர்த்தி பார்வதிப் பாட்டியிடம் கல்வி கற்றார்.  
மட்டுவிலில் தந்தை ஆரம்பித்த நாவலர் காவியப் பாடசாலையில் இலக்கியம், இலக்கணம் கற்பித்து வந்தார். இவரிடம் கல்வி கற்றவருள் பண்டிதமணி சி. கணபதிப்பிள்ளை, புலவர்மணி ஏ. பெரியதம்பிப்பிள்ளை ஆகியோர் குறிப்பிடத்தக்கவர்கள். மூளாய் சைவப்பிரகாச வித்தியாசாலையிலும், மருதனார்மடம் இராமநாதன் கல்லூரியிலும் ஆசிரியராகப் பணியாற்றினார். பின்னர் கோப்பாய் ஆசிரியர் கலாசாலையில் 1923 ஆம் ஆண்டு முதல் இறக்கும் வரை தமிழ் விரிவுரையாளராகப் பணியாற்றினார்.
# ம. வே. மகாலிங்கசிவம்

## எழுத்து

சிறு வயதில் இருந்தே கவி பாடும் வல்லமை பெற்றிருந்தார். சிறு வயதில் பழனிப் பதிகம் என்ற ஆக்கத்தை எழுதினார். ஈழ மண்டல சதகம், இராமநாத மான்மியம், கணேசையர் மலர், ஈழகேசரி மலர் ஆகியவற்றில் இவர் எழுதிய சில சிறப்புப் பாயிரங்களும், சில தனிப்பாடல்களுமே இன்றுள்ளன. காமாட்சி அன்னை, புன்னெறி விளக்கு ஆகியன இவர் பாடிய தனிப்பாடல்களில் சில. 1939 இல் ஈழகேசரி ஆண்டு மலரில் அன்னை தயை என்ற சிறுகதையை எழுதியுள்ளார்.
# ம. வே. மகாலிங்கசிவம்

## குடும்பம்

மகாலிங்கசிவம் 1941 மார்ச் 13 இல் மரணமானார். இவருக்கு நான்கு பிள்ளைகள். மகள் பிரபாவதி அண்ணாமலைப் பல்கலைக்கழகப் பட்டம் பெற்றவர். சிறு வயதிலேயே இறந்து விட்டார். நான்காவதாகப் பிறந்த ம. பார்வதிநாதசிவம் புலவரும், பத்திரிகையாளரும் ஆவார்.
# ஆவி எண்ணெய்

எண்ணெய்ப் படிவங்களை சிறப்பாகத் தயாரிக்கப்பட்ட எரிவாயு ஆலைகளின் உதவியுடன் ஆவியாக்கி அந்த ஆவியை ஒடுக்குவதன் மூலம் பெறப்படும் சுத்தமான திரவம் **ஆவி எண்ணெய்** (*essential oil*, *volatile oil*, *ethereal oil*, அல்லது *aetherolea*) என அழைக்கப்படும்.  
இவ்வகை எண்ணெய்கள் நறுமணம் சேர்க்கப்படும் பல விசேட தன்மைகள் சேர்க்கப்படும் வெவ்வேறு பெயர்களில் தயாரிக்கப்படுகின்றது. (பயன்படுத்தப்படும் தொழில்நுட்ப முறைக்கேற்ப அதன் பெயர்கள் அமைந்திருக்கும்.)  
இவ்வகை எண்ணெய் கலோரி குறைவானதாக இருப்பதனால், உடலிற்கு நன்மை பயக்கும்.
# திருவேங்கடநாதபுரம்

**திருவேங்கடநாதபுரம்** (Thiruvenkadanathapuram) தென் தமிழகத்தில் உள்ள திருநெல்வேலி மாவட்டம் பாளையங்கோட்டை ஊராட்சி ஒன்றியத்தில் உள்ள கிராமம். இக்கிராமம் திருநெல்வேலியிலிருந்து பத்து கிலோ மீட்டர் தொலைவில் உள்ளது. இங்கு சுமார் 3000 மக்கள் வாழ்ந்து வருகின்றனர். இக்கிராமத்தில் புகழ் பெற்ற வெங்கடாசலபதி கோவில் உள்ளது. இதன் காரணமாக இவ்வூர் 'தென் திருப்பதி' என்றும் அழைக்கப்படுகிறது.
# திருவேங்கடநாதபுரம்

## பெயர்க் காரணம்

### புராண வரலாறு

முன்னொரு காலத்தில் இந்தப் பகுதியை ஆண்ட பாண்டிய மன்னனின் கனவில் தோண்றிய இறைவன் தனக்கு இவ்விடத்தில் கோவில் அமைத்து வழிபட்டு வந்தால் உனது குறைகளை போக்குவேன் என்றார். அதன்படி மன்னன் இவ்விடத்தில் கோவில் கட்டி இறைவழிபாடு செய்து நல்லாட்சி செய்து வந்ததாக குறிப்புகள் தெரிவிக்கின்றன.
# திருவேங்கடநாதபுரம்

## கிராமத்தைச் சுற்றியுள்ள கோயில்கள்

திருவேங்கடநாதபுரம் கிராமத்தைச் சுற்றி இந்திய கட்டிடக் கலைக்கு எடுத்துக்காட்டாக பல கோயில்கள் அமைந்துள்ளன.  
அவை:
- வெங்கடாசலபதி கோவில்
- பரமேசுவரர் கோவில்
- வரதராஜபெருமாள் கோவில்
# திருவேங்கடநாதபுரம்

## இக்கிராமத்தைச் சேர்ந்தவர்கள்

- இக்கிராமத்தைப் பூர்வகுடியாகக் கொண்ட ஸ்ரீகாந்த் ஸ்ரீநிவாசன் என்பவர் ஐக்கிய அமெரிக்காவில் நீதிபதியாக உள்ளார்.
# திருவேங்கடநாதபுரம்

## தொழில்

இப்பகுதியில் வேளாண்மைத் தொழிலே முக்கியத் தொழிலாக விளங்கி வருகிறது.
# திருவேங்கடநாதபுரம்

## ஓடும் ஆறு

தாமிரபரணி ஆறு இக்கிராமத்தை வளமைப்படுத்தி வருகிறது.
# மு. நவரத்தினசாமி

**முருகுப்பிள்ளை நவரத்தினசாமி** (*Murugupillai Navaratnasamy*, 16 பெப்ரவரி 1909 - 30 சூன் 1969) இலங்கையின் நீச்சல் வீரர் ஆவார். பாக்குநீரிணையை முதன் முதலில் நீந்திக் கடந்தவர் என்ற பெருமை பெற்றவர். தனது 44ஆவது அகவையில் 1954 மார்ச் 26 இல் இவர் இச்சாதனையைப் புரிந்தார்.
# மு. நவரத்தினசாமி

## வாழ்க்கைச் சுருக்கம்

நவரத்தினசாமி யாழ்ப்பாண மாவட்டம், தொண்டைமானாறு என்ற இடத்தைப் பிறப்பிடமாகக் கொண்டவர். பருத்தித்துறை, ஹாட்லிக் கல்லூரியில் கல்வி பயின்றார். படிப்பை முடித்த பின்னர் அரச சேவையில் இணைந்து வேளாண்மை பயிற்றுனராகப் பணியாற்றினார். தனது ஊரிலேயே லீலாவதி என்பவரைத் திருமணம் புரிந்தார். இவர்களுக்கு மூன்று மகன்கள். இளம் வயதிலேயே மனைவி இறந்து விட்டார். ஆங்கிலக் கால்வாயை ஆங்கிலேயர் ஒருவர் நீந்திக் கடந்தார் என்ற செய்தியைப் படித்த போதே, அருகில் உள்ள பாக்குநீரிணையை நீந்திக் கடக்க வேண்டுமென ஆவல் கொண்டார். அதற்காகக் கடுமையான பயிற்சிகளை எடுத்துக் கொண்டார். இவ்விருது கொழும்பில் உள்ள குயீன்சு மாளிகையில் 1955 சனவரி 15 இல் நவரத்தினசாமிக்கு வழங்கப்பட்டது.
# மு. நவரத்தினசாமி

## இறுதிக் காலம்

தனது 56ஆவது அகவையில் 1965 ஆம் ஆண்டில் அரச சேவையில் இருந்து இளைப்பாறினார். இளைப்பாறிய பின்னர் இவர் இலங்கையை கட்டுமரம் ஒன்றில் 760 மைல்கள் தூரம் கடலில் சுற்றி வருவதற்குப் பயிற்சி கொடுத்தார். 1969 சூன் 30 இல் இவர் காலமானார்.
# காதலில் விழுந்தேன்

***காதலில் விழுந்தேன்*** (*Kadhalil Vizhunthen*) 2008ல் பி.வி. பிரசாத் இயக்கத்தில் வெளிவந்த காதல் திரைப்படமாகும். இதில் நகுல், சுனைனா ஆகியோர் நடித்துள்ளனர்.
# காதலில் விழுந்தேன்

## நடிகர்கள்

- நகுல் - சபா
- சுனைனா - மீரா
- சம்பத் ராஜ் - அன்பு செல்வம்
- லிவிங்ஸ்டன் - இரயில் பயணச்சீட்டு சோதனையாளர்
# காதலில் விழுந்தேன்

## இசை

இத்திரைப்படத்தில் விஜய் ஆண்டனி இசையமைத்துள்ளார். இத்திரைப்படத்தில் இடம் பெற்ற **நாக்கு முக்கா** என்ற அறியப்பெற்ற கானாப் பாடல் மிகவும் பிரபலம் அடைந்தது.
# காதலில் விழுந்தேன்

## தயாரிப்பு

இப்படத்தில் நடிப்பதற்கு முன்னர் நகுல் பாய்ஸ் திரைப்படத்தில் நடித்திருந்தார். அப்படத்தில் மிகுந்த எடையுடன் குண்டாக காணப்பட்டார். அப்படத்திற்கு பின்னர் இராணுவத்தில் சேருவதற்காக நிறைய உடற்பயிற்சிகள் செய்து எடையை குறைத்துக்கொண்டிருக்கும் பொழுது, இப்படத்தின் இயக்குநர் நகுலைக் கண்டார். இன்னும் பத்து கிலோ எடை குறைத்தால் நன்றாக இருக்கும் என்று கூறி இயக்குநர், நகுலை இப்படத்தில் நடிக்க வைத்துள்ளார்.
# காதலில் விழுந்தேன்

## விமர்சனம்

ஆனந்த விகடன் வார இதழில் வந்த விமர்சனத்தில் "அழுத்தம் இல்லாத காதலும் சுவாரஸ்யம் இல்லாத திரைக்கதையுமாக முன் பாதியில் விழுகிற கதை, கடைசி வரைக்கும் எழுந்து நிற்கப் போராடுகிறது!" என்று எழுதி மதிப்பெண்களை வழங்கினர்.
# யாதுமாகி

**யாதுமாகி** 2010ல் வெளிவந்த தமிழ் காதல் திரைப்படமாகும். இதனை எஸ். பாலகுமார் இயக்கியிருந்தார். இத்திரைப்படத்தில் புதுமுகம் சச்சின் மற்றும் சுனைனா ஆகியோர் முக்கிய கதாப்பாத்திரத்தில் நடித்துள்ளனர்.  
இப்படத்திற்கு ஜேம்ஸ் வசந்தன் இசையமைத்திருந்தார்.
# யாதுமாகி

## நடிகர்கள்

- சச்சின் (நடிகர்) - ஆனந்த்
- சுனைனா (நடிகை) - அன்னலட்சுமி
- ரியாஸ் கான்
- அனிருத்தன்
- அழகன் தமிழ்மணி
# விக்கிப்பீடியா:மலேசியா, சிங்கப்பூரில் தமிழ் விக்கிப்பீடியா அறிமுகம்

மலேசியா, சிங்கப்பூரில் தமிழ் விக்கிப்பீடியா அறிமுக நிகழ்ச்சிகள் நடைபெற உள்ளன.
# விக்கிப்பீடியா:மலேசியா, சிங்கப்பூரில் தமிழ் விக்கிப்பீடியா அறிமுகம்

## சிங்கப்பூர்

நேரம்: 30 மே, 2014. வெள்ளிக்கிழமை (மாலை 05.45 முதல் 08;15 வரை)  
இடம்:  
Imagination Room, Level 5,
National Library board, 100 Victoria Street,
Singapore 188064  
குறைவான இருக்கைகளே உள்ளன என்பதால் முன்பதிவு அவசியம்.  
முன்பதிவு செய்ய http://vtamil.org/?p=210 செல்லுங்கள்.
# விக்கிப்பீடியா:மலேசியா, சிங்கப்பூரில் தமிழ் விக்கிப்பீடியா அறிமுகம்

## மலேசியா

மலேசியாவின் உத்தமம் கிளை நடத்தும் கட்டற்ற மென்பொருள் கருத்தரங்கு 2014ன் ஒரு பகுதியாக இரு மணி நேர தமிழ் விக்கிப்பீடியா அறிமுகம் நடைபெறும். இந்த அறிமுகம் இரு நகரங்களில் நடைபெறும்.  
மேலும் விவரங்கள், முன்பதிவுக்கு http://infittmalaysia.org/ பார்க்கவும்.
# விக்கிப்பீடியா:மலேசியா, சிங்கப்பூரில் தமிழ் விக்கிப்பீடியா அறிமுகம்

## மலேசியா

### கோலாலம்பூர்

நேரம்: 31 மே, 2014. சனிக்கிழமை. (காலை 08.30 முதல் 03.30 வரை)  
இடம்:  
Soma Hall, Wisma Tun Sambanthan, Kuala Lampur  
தொடர்புக்கு: மாலதி (03 7773 0555)
# விக்கிப்பீடியா:மலேசியா, சிங்கப்பூரில் தமிழ் விக்கிப்பீடியா அறிமுகம்

## மலேசியா

### பேராக்

நேரம்: 1 சூன், 2014. ஞாயிறு. (காலை 08.30 முதல் 02.00 வரை)  
இடம்:  
SJK (T), St Teresa, Taiping, Perak.  
தொடர்புக்கு: இரவீந்திரன் (019 426 6351)
# விக்கிப்பீடியா:மலேசியா, சிங்கப்பூரில் தமிழ் விக்கிப்பீடியா அறிமுகம்

## கலந்து கொள்வோர்

- இரவி. பகுதி பயண, தங்குமிட செலவுகளுக்கு ஏற்பாட்டாளர்கள் பொறுப்பேற்றுள்ளனர். மிகுதி செலவுக்கு விக்கிமீடியாவின் நல்கை உதவி கிடைக்குமா என்று அணுக உள்ளேன். கிடைக்காத பட்சத்தில், பகுதி செலவு என்னுடையதாக இருக்கும். சிங்கப்பூரில் தங்குமிட, விசா ஆதரவைத் தனிப்பட்ட நண்பர் ஒருவர் அளிக்கிறார்.--இரவி (பேச்சு) 09:19, 25 மே 2014 (UTC)
- மாகிர் (பேச்சு) 09:38, 27 மே 2014 (UTC)
# குழந்தை பிறப்புக்குப் பின்னரான காலம்

**குழந்தை பிறப்புக்குப் பின்னரான காலம்** (Postpartum period) என்பது, குழந்தையானது தாயின் கருப்பையிலிருந்து வெளியேறும் குழந்தை பிறப்பு என்னும் நிகழ்வு நிகழ்ந்த அந்தக் கணத்திலிருந்து, 6 கிழமைகள் வரையிலான காலத்தைக் குறிப்பதாகும். உலக சுகாதார நிறுவனத்தின் அக்டோபர் 2013 இற்கான அறிக்கையில், குழந்தை பிறப்புக்குப் பின்னரான காலமே தாய்க்கும், சேய்க்கும் மிகவும் நெருக்கடியான காலமாகவும், இக் காலத்திலேயே தாய், மற்றும் குழந்தையின் இறப்பு அதிகமாக இருப்பதாகவும் கூறப்பட்டுள்ளது. ஆப்பிரிக்காவில் ஒவ்வொரு ஆண்டும் 125,000 பெண்களும், 870,000 புதிதாகப் பிறந்த குழந்தைகளும், குழந்தை பிறந்து முதலாவது கிழமைக்குள் இறப்பதாகவும், குழந்தை பிறப்பின் பின்னரான முதலாவது நாளிலேயே இவ்வகையான இறப்பு அதிகம் நிகழ்வதாகவும் உலக சுகாதார நிறுவனத்தின் அறிக்கை கூறுகின்றது.
# குழந்தை பிறப்புக்குப் பின்னரான காலம்

## பராமரிப்பு

குழந்தைக்கு தாயின் உடலினுள் இருக்கும்போது ஆக்சிசன், ஊட்டச்சத்து போன்ற அத்தியாவசியமான தேவைகள் தொப்புள்கொடியினூடாக நேரடியாகக் கிடைக்கும். தாயின் கருப்பையிலிருந்து வெளியேறும் அந்தக் கணத்திலிருந்து, அந்தத் தேவைகள் வெளிச் சூழலிலிருந்தே பெறப்பட வேண்டும் என்பதனால், குழந்தையானது அந்த புதிய சூழலுக்கு இசைவாக்கம் அடைய வேண்டும். இக்காலத்திலேயே தாயின் உடலானது கருத்தரிப்புக்கு முன்னர் இருந்த நிலைக்கு மீளும் காலமாகும். இயக்குநீர்களில் மாற்றம் ஏற்படுவதுடன், கருப்பையானது சுருங்கி தனது பழைய நிலையை அடையும் காலமாகும். இக் காலத்தில் குழந்தைக்குத் தேவையான அனைத்துத் தேவைகளும் வழங்கப்படுவதுடன், தாய்மாருக்கு பிரசவப் பராமரிப்பு வழங்கப்பட வேண்டும்.  
குழந்தை பிறப்பானது மருத்துவமனையொன்றில் நிகழ்வதாகவும், யோனியினூடான குழந்தை பிறப்பாகவும் இருப்பின், சராசரியாக 1-2 நாட்களில் தாயும் சேயும் வீடு செல்வார்கள் எனினும், பொதுவாக குழந்தையும் தாயும் மிகவும் நலத்துடன் இருப்பதுடன் வீடு செல்ல விரும்பின், சில மணித்தியாலங்களிலேயே கூட வீடு செல்ல அனுமதிக்கப்படுவர். குழந்தை பிறப்பானது அறுவைச் சிகிச்சை மூலமான அறுவைவழி குழந்தை பிறப்பாயின் (:en:Caesarean section), தாயும், சேயும் உடல் நலத்துடன் இருப்பின் பொதுவாக 3-4 நாட்களில் வீடு செல்ல அனுமதிக்கப்படுவர். இந்த நாட்களில், தாய், சேய்க்கான பராமரிப்புடன், குழந்தையின் நலம் தொடர்ச்சியாக கண்காணிக்கப்படுவதுடன், தாயின் உடலில் ஏற்படும் குருதிப்பெருக்கு, மனித இரையகக் குடற்பாதையிலான மாற்றங்கள், சிறுநீர்ப்பையின் தொழிற்பாடு போன்றனவும் கண்காணிக்கப்படும்..  
குழந்தை பிறப்புக்குப் பின்னரான காலத்தில் தாயின் உடல்நலம் நன்றாக இருப்பதும், குழந்தையைக் கவனித்துக் கொள்ளக் கூடியவாறு தாயின் உடல், உள நலம் இருப்பதும் உறுதிப்படுத்தப்பட வேண்டும். அத்துடன் தாய்ப்பாலூட்டல், இனப்பெருக்க உறுப்புக்களின் நலப் பராமரிப்பு, இனப்பெருக்க செயற்பாடுகள், கருத்தடை குறித்த சரியான தகவல்கள் வழங்கப்பட வேண்டும்.
# குழந்தை பிறப்புக்குப் பின்னரான காலம்

## பராமரிப்பு

### குழந்தைக்கான பராமரிப்பு

கருப்பையினுள் மிகவும் பாதுகாப்புடன், தாயின் தொப்புள்கொடியினூடாக அனைத்து தேவைகளும் நிறைவேற்றப்பட்ட குழந்தை கருப்பையை விட்டு வெளியேறியதும், அதற்கான பராமரிப்பும், அனைத்து தேவைகளும் வெளிச் சூழலில் வைத்து வழங்கப்பட வேண்டும்.
# குழந்தை பிறப்புக்குப் பின்னரான காலம்

## பராமரிப்பு

### தாய்க்கான பராமரிப்பு

#### உடலியங்கியல்

அறுவைச் சிகிச்சை மூலமான குழந்தைப் பிறப்பாயின், தாயின் உடலிலிருக்கும் அறுவைத் தையல் (:en:Surgical Suture) அவதானிக்கப்படுவதுடன், தாயின் குருதிப்பெருக்கு, சிறுநீர்வழியில் ஏற்படக்கூடிய தொற்றுக்கள், மற்றும் சிறுநீர் கழிப்பதில் ஏற்படக்கூடிய சிக்கலினால் சிறுநீர் தங்கல் (:en:Urinary retention), தொடர்பான தசைகளில் ஏற்படக்கூடிய சிக்கல்கள், மலச்சிக்கல், மூல நோய்ப் பிரச்சனைகள் போன்றனவும் தொடர்ந்த அவதானிப்புக்கு உட்படுத்தப்படும். கருத்தரிப்பின்போது, கருப்பையில் இருக்கும் குழந்தையினால் ஏற்படும் அழுத்தமும், இதனால் குறிப்பிட்ட தசைகளில் ஏற்படும் மாற்றங்களுமே சிறுநீர் கழித்தல், மலம் கழித்தலில் ஏற்படும் சிக்கலுக்குக் காரணமாகின்றது.  
பெண்களில் கருத்தரிப்பின்போதும், குழந்தை பிறப்பின் பின்னரும் கட்டுப்பாடிழந்த சீறுநீர்ப்போக்கு அவதானிக்கப்படுகின்றது. கட்டுப்பாடிழந்த சீறுநீர்ப்போக்கானது கருத்தரிப்புக்கு முன்னர் 3.6% ஆகவும், கருத்தரிப்பின்போது 43.7% ஆகவும், குழந்தை பிறப்பிற்குப் பின்னர் 14.6% ஆகவும் அவதானிக்கப்பட்டுள்ளது. அதேபோல் கட்டுப்பாடிழந்த மலப்போக்கும் சிறியளவில் காணப்படுகின்றது. இது கருத்தரிப்புக்கு முன்னர் 0.7% ஆகவும், கருத்தரிப்பின்போது 6.0% ஆகவும், குழந்தை பிறப்பிற்குப் பின்னர் 5.5% ஆகவும் அவதானிக்கப்பட்டுள்ளது.
# குழந்தை பிறப்புக்குப் பின்னரான காலம்

## பராமரிப்பு

### தாய்க்கான பராமரிப்பு

#### உளவியல்

25% - 85% மான பெண்களில், குழந்தை பிறந்த சில நாட்களுக்கு வேறுபட்ட உளவியல் பிரச்சனைகள் வேறுபட்ட அளவில் காணப்படுகின்றது. இதனை உடனடியாகக் கண்டுபிடித்து, சிகிச்சையளித்தல் அவசியமாகும்.  
மிகவும் மகிழ்ச்சியான நிகழ்வான குழந்தை பிறப்பின் பின்னர், 70% மான பெண்கள் குழந்தை பிறப்பின் பின்னரான 10 நாட்களில் சில மனநிலை மாற்றங்களை உணர்வதாகக் கூறப்படுகின்றது. இவை ஒரு வகையான சஞ்சலம், சோர்வு, கவலை, அமைதியின்மை போன்ற மாற்றங்களாகும்.  
:en:Postpartum depression, :en:Posttraumatic stress disorder, :en:Postpartum psycosis (Puerperal psychosis) என்பன சில குறிப்பிடத்தக்க உளவியல் பிரச்சனைகளாகும். 9-16% மான பெண்களில் PPD (Postpartum depression) ஏற்படுவதாகவும், ஏற்கனவே ஒரு கருத்தரிப்பில் PPD ஏற்பட்ட பெண்களாயின், இந்த வீதம் 41 ஆக அதிகரிப்பதாகவும் அறியப்படுகின்றது.
# குழந்தை பிறப்புக்குப் பின்னரான காலம்

## கலாச்சாரம்

வெவ்வேறு நாட்டு கலாச்சாரத்தில் குழந்தை பிறப்புக்குப் பின்னரான காலத்தில் பராமரிப்பானது வேறுபட்டுக் காணப்படுகின்றது. மேற்கத்திய நாடுகளில் தாய்மார் குழந்தை பிறப்பு நிகழ்ந்த அன்றே குளித்து, வழமையான உணவை உண்பதுடன், தமது உடல்நிலை இடம்கொடுக்கும் நிலையில் தமது வழமையான வேலைகளைச் செய்ய ஆரம்பிக்கின்றனர். இத்தகைய சம்பிரதாய முறையானது தாய்க்கு குழந்தை பிறப்பினால் ஏற்பட்ட களைப்பிலிருந்து மீண்டு கொள்ள காலத்தை வழங்குவதுடன், தாய்க்கும் சேய்க்கும் தொற்றுக்கள் ஏற்படுவதைத் தவிர்க்கவும் உதவுவதாக நம்பப்படுகின்றது. இவ்வகையான பராமரிப்பு முறைகள், மற்றும் கட்டுப்பாடுகள் மூலம் சில சமுதாய அமைப்புகள் பாதுகாக்கப்படுவதாக நம்பப்படுகின்றது.. தொழில்வள நாடுகளில் 50 - 85% மான தாய்மாரில் இக்காலத்தில் Baby Blues என அழைக்கப்படும் ஒருவகை உளவியல் பிரச்சனை காணப்படுவதாகவும், 15 - 25% மான தாய்மாரில் குழந்தை பிறப்புக்குப் பின்னரான காலத்தில் வரும் மனத்தளர்ச்சி (Postpartum depression) ஏற்படுவதாகவும் கூறப்படுகின்றது தாய்க்கு மருத்துவ குணங்கள் கொண்ட சில தாவர இலைகள் சேர்ந்த சுடுநீர் குளிப்பதற்கு அளிக்கப்படும்.  
குழ்ந்தை பிறந்து 41 ஆவது நாளில் தாயும் சேயும் கோவிலுக்கு அழைத்துச் செல்லப்படுவர். இந்தப் பராமரிப்புடன் சில பாரம்பரிய சம்பிரதாய வழக்கங்கள் கைக்கொள்ளப்படும். 6-7 மாதங்களில் குழந்தைக்குச் *சோறூட்டல்*, முதல் பல் முளைக்கும்போது கொழுக்கட்டை அவித்து குழந்தைக்குக் கொடுக்கும் நிகழ்வான *பல்லுக் கொழுக்கட்டை*, 6-8 மாதங்களில் *காது குத்தல்* போன்ற நிகழ்வுகளைச் செய்தல் அவற்றில் சில., வியட்நாமில் 100 நாட்களாகவும், ஜப்பானில் 2-4 கிழமைகளாகவும், கொரியாவில் 3 கிழமைகளாகவும் இருக்கின்றது.
# விக்கிப்பீடியா:முதற்பக்கக் கட்டுரைகள்/மே 25, 2014

**உப்புச் சத்தியாகிரகம்** அல்லது **தண்டி யாத்திரை** என்பது காலனிய இந்தியாவில் பிரித்தானியர் இந்தியர்கள் மீது விதித்த உப்பு வரியை அறவழியில் எதிர்க்கும் திட்டமிட்ட போராட்டமாகும். மார்ச்சு 12, 1930 இல் குஜராத் மாநிலத்திலுள்ள தண்டியில் தடையை மீறி **உப்பெடுக்கும் நடைப்பயணமாகத்** துவங்கியது. 1930 ஜனவரி 30 ஆம் நாள் இந்திய தேசிய காங்கிரசு அறிவித்த *முழு விடுதலை* என்ற விடுதலைப் பிரகடனத்திற்குப் பிறகு ஆங்கிலேய ஆட்சியை எதிர்த்து அமைப்பு ரீதியாக செய்யப்பட்ட முதல் நடவடிக்கையாகும். காந்தி தனது சபர்மதி ஆசிரமத்திலிருந்து 23 நாள்கள் 240 மைல் தூரத்திலுள்ள தண்டிக்கு நடை பயணத்தை வழி நடத்தினார், உப்பை உற்பத்தி செய்வதற்கு விதித்த தடையை மீறி வழியில் அவருடன் இந்தியர்கள் பெருமளவு எண்ணிக்கையுடன் இணைந்தனர். ஏப்ரல் 6, 1930 இல் காந்தி தண்டியில் உப்புச் சட்டங்களை உடைத்தபோது, அது பேரளவில் சட்ட மறுப்பு இயக்கமாக இலட்சக்கணக்கான இந்தியர்களை பிரித்தானிய ஆட்சிக்கெதிராகப் போராடத் தூண்டியது. **மேலும்...**
---  
**கற்றாழை** பூக்கும் தாவர இனத்தைச் சேர்ந்த ஓர் பேரினமாகும். தமிழில் இத்தாவரம் கற்றாழை, கத்தாளை, குமரி, கன்னி. என அழைக்கப்படுகிறது. இது ஆற்றங்கரைகளிலும், சதுப்பு நிலங்களிலும், தோட்டங்களிலும் பயிராகும். நுனியில் பெரும்பாலும் சிறு முட்களுடன் காணப்படும் மடல், வேர் ஆகியவை மருத்துவப் பயனுள்ளவை. அழகு சாதனப் பொருட்கள் தயாரிப்பில் கற்றாழை பெருமளவு பயன்படுத்தப்படுகின்றது. கற்றாழை லில்லியேசி தாவர குடும்பத்தைச் சேர்ந்தது. இது ஆப்பிரிக்காவை தாயாகமாகக் கொண்டது. மேலும் கிரேக்கம், பார்படோ தீவுகள், சீனா, இத்தாலி, வெனிசுலா, தென்னாப்பிரிக்கா, இந்தியா, பாகிஸ்தான், வங்காளதேசம் ஆகிய நாடுகளில் இயற்கையாக வளர்கின்றது. இந்த இனத்தாவரம் ஆப்பிரிக்காவில் அதிகமாக வளரக்கூடியதாக இருக்கிறது. **மேலும்...**
# அல் சபாப்

**அல் சபாப்** (*Al-Shabaab*, , எனும் குழு சோமாலியா நாட்டில் செயல்படும் ஜிகாத் இயக்கம் ஆகும். அல் சபாப் எனும் அரேபிய மொழிச் சொல்லுக்கு நல் இளைஞன் என்று பொருள். 2012 ஆம் ஆண்டில் இது அல் காயிதா என்ற தீவிரவாத அமைப்பில் இணைந்தது. இக்குழுவில் பல்வேறு நாட்டு இசுலாமிய இளைஞர்களும் சேர்ந்து ஜிகாத் எனும் புனிதப்போரில் ஈடுபட்டுள்ளனர். 2013 நிலவரப்படி, இக்குழுவினர் சோமாலியாவில் முக்கிய நகரங்களிலிருந்து வெளியேறி விட்டாலும், நாட்டில் பல கிராமப் பகுதிகளில் கடுமையான இசுலாமியச் சட்டத்தைக் கொண்டு வந்துள்ளனர். அல் சபாப் இயக்கத்தில் 4,000 முதல் 9,000 போராளிகள் வரை உறுப்பினர்களாக உள்ளனர் என மதிப்பிடப்பட்டுள்ளது. அல்-சபாப் இயக்கத்தை, ஐக்கியஅமெரிக்காவும், ஐக்கிய இராச்சியமும் தடை செய்துள்ளது. ஏப்பிரல் 2, 2015 அன்று காரிசா பல்கலைக்கழகத்தில் நடத்திய தாக்குதலில் 147 பேர் கொல்லப்பட்டனர் விக்கிச்செய்தி
# அல் சபாப்

### சோமாலிய நாடாளுமன்றம் மீதான தாக்குதல்

23-05-2014 அன்று அல் ஷபாப் இயக்கத்தினர் சோமாலிய நாடாளுமன்றத்தினுள் நடத்திய தாக்குதலில் குறைந்தது 10 பேர் கொல்லப்பட்டுள்ளனர்.
# அல் சபாப்

### சோமாலியாவில் நடவடிக்கைகள்

சோமாலியாவில் உள்ள கிஷ்மாயூ என்ற துறைமுகப் பகுதியையும் தெற்குப் பகுதியையும் கைப்பற்றியதைத் தொடர்ந்து அப்பகுதியில் தங்கள் அதிகாரத்தைச் செலுத்த தொடங்கி விட்டனர். அல்-ஷபாப் இயக்கத்திற்குகென்று தனி சட்டதிட்டங்கள் அடங்கிய தனியரசு, நீதிமன்றங்கள், தனிக்கொடி என்று அமைத்துள்ளனர்.  
தங்கள் ஆளுமைக்குட்பட்ட பகுதிகளில் திரைப்படம், நடன நிகழ்ச்சிகள் மற்றும் திருமண நிகழ்ச்சிகள், மற்றும் விளையாட்டுகளைத் தடை செய்துள்ளனர். இந்த நிலையில் அலைபேசிகளில் பயன்படுத்தி வந்த ரிங் டோன்களுக்கு தடை விதித்துள்ளனர்.  
தீவிரவாதிகளின் தடையை மீறுபவர்களுக்குக் கடுமையான தண்டனையும் வழங்கப்படுகிறது. இசுலாமிய மதத்திற்கு எதிரான கொள்கைகளைக் குறிப்பாக இசை மற்றும் பாலியல் காணொளி காட்சிகளைக் காணத் தடை செய்துள்ளனர்.
# த பர்ஜ்: அனார்ச்சி

**த பர்ஜ்: அனார்ச்சி** இது 2014ஆம் ஆண்டு வெளியான ஐக்கிய அமெரிக்க திகில் திரில்லர் திரைப்படம். இந்த திரைப்படத்தை ஜேம்ஸ் டேமோனகோ இயக்க, பிராங்க் கிரில்லோ, சேக் கில்போர்ட், கீலே சான்செஸ், மைக்கேல் கே. வில்லியம்ஸ், கார்மென் எஜோகோ, பில்லி பார்க்கர் உள்ளிட்ட பலர் நடித்துள்ளார்கள்.
# த பர்ஜ்: அனார்ச்சி

## நடிகர்கள்

- பிராங்க் கிரில்லோ
- சேக் கில்போர்ட்
- கீலே சான்செஸ்
- மைக்கேல் கே. வில்லியம்ஸ்
- கார்மென் எஜோகோ
- பில்லி பார்க்கர்
# த பர்ஜ்: அனார்ச்சி

## வெளியீடு

இந்த திரைப்படத்தின் முன்னோட்டக்காட்சி ஜனவரி 1, 2014ம் ஆண்டு வெளியானது. இந்த திரைப்படம் ஜூலை 18, 2014ம் ஆண்டு வெளியானது.
# விக்கிப்பீடியா:Statistics/weekly/25-May-2014
# பகாத்தனி தொடர்பெருக்கம்

எண் கோட்பாட்டில், **பகாத்தனி தொடர்பெருக்கம்** (*primorial*) என்பது தொடர்பெருக்கத்தைப் போன்றே இயல் எண்கள் கணத்திலிருந்து இயல் எண்கள் கணத்திற்கு வரையறுக்கப்படும் ஒரு சார்பு, ஆனால் தொடர்பெருக்கத்தில் நேர் முழு எண்கள் பெருக்கப்படுகின்றன; பகாத்தனி தொடர்பெருக்கத்தில் பகா எண்கள் பெருக்கப்படுகின்றன.
# பகாத்தனி தொடர்பெருக்கம்

## வரையறை

### பகா எண்களுக்கு

*n* வது பகாஎண் *p<sub>n</sub>* இன் பகாத்தனி தொடர்பெருக்கம் *p<sub>n</sub>#* என்பது முதல் *n* பகாஎண்களின் பெருக்கமாக வரையறுக்கப்படுகிறது:
:<math>p_n\# = \prod_{k=1}^n p_k</math>  
இங்கு *p<sub>k</sub>* என்பது *k* -வது பகாஎண்.  
எடுத்துக்காட்டாக:
:<math>p_5\# = 2 \times 3 \times 5 \times 7 \times 11 = 2310.</math>  
முதல் ஆறு பகாத்தனி தொடர்பெருக்கங்கள்:
:1, 2, 6, 30, 210, 2310.
(இதில் *p<sub>0</sub>#* = 1 என வெற்றுப் பெருக்கமாகக் கொள்ளப்படுகிறது.)
# பகாத்தனி தொடர்பெருக்கம்

## வரையறை

### இயல் எண்களுக்கு

பொதுவாக ஏதேனுமொரு இயல் எண்ணிற்குப் பகாத்தனி தொடர்பெருக்கம் கீழ்க்கண்டவாறு வரையறுக்கப்படுகிறது:  
ஒரு நேர் முழு எண் *n* இன் பகாத்தனி தொடர்பெருக்கம் *n#* என்பது *n* -ஐ விடச்சிறிய பகாஎண்களின் பெருக்கமாக வரையறுக்கப்படுகிறது:  
:<math>n\# = \prod_{i=1}^{\pi(n)} p_i = p_{\pi(n)}\# </math>  
இங்கு, <math>\scriptstyle\pi(n)</math> எனக் குறிக்கப்படும் பகாத்தனி-எண்ணும் சார்பு , *n* -ஐ விடச்சிறிய பகாஎண்களைத் தருகிறது.  
இவ்வரையறை கீழுள்ள வரையறைக்கு ஈடானதாகும்:
:<math>
n\# =
\begin{cases}
1 & \text{if }n = 1 \\
n \times ((n-1)\#) & \text{if }n > 1\ \And\ n \text{ is prime} \\
(n-1)\# & \text{if }n > 1\ \And\ n \text{ is composite}.
\end{cases}
</math>  
எடுத்துக்காட்டாக, 12# என்பது 12க்கும் குறைந்த பகாஎண்களின் பெருக்குத் தொகையாகும்:
:<math>12\# = 2 \times 3 \times 5 \times 7 \times 11= 2310.</math>
# பகாத்தனி தொடர்பெருக்கம்

## அட்டவணை

| *n* | *n*# | *p<sub>n</sub>* | *p<sub>n</sub>*# |  |
| --- | --- | --- | --- | --- |
| 0 | 1 | பகாஎண் இல்லை | 1 |  |
| 1 | 1 | 2 | 2 |  |
| 2 | 2 | 3 | 6 |  |
| 3 | 6 | 5 | 30 |  |
| 4 | 6 | 7 | 210 |  |
| 5 | 30 | 11 | 2310 |  |
| 6 | 30 | 13 | 30030 |  |
| 7 | 210 | 17 | 510510 |  |
| 8 | 210 | 19 | 9699690 |  |
| 9 | 210 | 23 | 223092870 |  |
| 10 | 210 | 29 | 6469693230 |  |
| 11 | 2310 | 31 | 200560490130 |  |
| 12 | 2310 | 37 | 7420738134810 |  |
| 13 | 30030 | 41 | 304250263527210 |  |
| 14 | 30030 | 43 | 13082761331670030 |  |
| 15 | 30030 | 47 | 614889782588491410 |  |
| 16 | 30030 | 53 | 32589158477190044730 |  |
| 17 | 510510 | 59 | 1922760350154212639070 |  |
| 18 | 510510 | 61 | 117288381359406970983270 |  |
| 19 | 9699690 | 67 | 7858321551080267055879090 |  |
| 20 | 9699690 | 71 | 557940830126698960967415390 | } |
# எஸ். ஏ. ராஜ்குமார்

**எஸ்.ஏ. ராஜ்குமார்** (*S. A. Rajkumar*) என்பவர் தமிழ் நாடு, சென்னையைச் சேர்ந்த ஒரு இந்தியத் திரைப்பட இசையமைப்பாளர் ஆவார். இவர் தமிழ், தெலுங்கு, மலையாளம் மற்றும் கன்னட மொழி ஆகிய பல தென்னிந்தியத் திரைப்படங்களில் இசையமைத்துள்ளார்.